**Likumprojekta**

**„Grozījumi likumā “Par nodokļiem un nodevām”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2015.gada 25.augusta sēdes protokollēmuma (prot. Nr.41 43.§) „Par informatīvo ziņojumu “Par iespējām palielināt ieņēmumus”” 4.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar izstrādāto likumprojektu “Solidaritātes nodokļa likums” tiek noteikts jauns obligātais maksājums – solidaritātes nodoklis. Solidaritātes nodokļa mērķis ir mazināt darbaspēka nodokļu regresivitāti augsta ienākuma līmeņa darba ņēmēju un pašnodarbināto kategorijai. Ņemot vērā, ka likums “Par nodokļiem un nodevām” reglamentē visu valsts nodokļu uzskaitījumu un to administrējošās iestādes, nepieciešams veikt grozījumus likumā “Par nodokļiem un nodevām”, papildinot 8.pantā iekļauto nodokļu uzskaitījumu ar jaunu nodokli un, nosakot solidaritātes nodokļa administrējošo iestādi (20.pants) – Valsts ieņēmumu dienests un Valsts sociālās apdrošināšanas aģentūra. Likumprojekts stāsies spēkā vienlaicīgi ar Solidaritātes nodokļa likumu, proti, ar 2016.gada 1.janvāri. |
| 3. | Projekta izstrādē iesaistītās institūcijas | Finanšu ministrija un Valsts ieņēmumu dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un****administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Fiziskās personas (darba ņēmēji, pašnodarbinātie), kuras ir sociālai apdrošināšanai pakļautas personas un kuru ienākumi pārsniedz kalendāra gada valsts sociālās apdrošināšanas obligāto iemaksu objekta maksimālo apmēru (2015.gadā 48600 *euro*). Šādu personu skaits 2014.gadā bija 4649 (informācija sagatavota 2015.gada augustā).
2. Darba devēji, kuru darba ņēmēju gūtie ienākumi pārsniedz VSAOI maksimālo apmēru.
 |
| 2. | Tiesiskā regulējuma ietekme uz tautsaimniecību un administratīvo slogu | Attiecībā uz fiziskajām personām – ienākumu guvējām, kā arī darba devējiem administratīvais slogs nemainīsies.Palielināsies darbaspēku nodokļu slogs tādu ienākumu guvējiem, kuru ienākumi pārsniedz taksācijas gadam noteikto VSAOI maksimālo objektu, kā arī šādu darba ņēmēju darba devējiem. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu** |
| **Rādītāji** | **2015. gads** | Turpmākie trīs gadi (*euro*) |
| **2016.** | **2017.** | **2018.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar 2015. gadu | Izmaiņas, salīdzinot ar 2015. gadu | Izmaiņas, salīdzinot ar 2015. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no valsts nodevām | 0 | 0 | 0 | 0 | 0 |
| 1.1.1. dotācijas no vispārējiem ieņēmumiem | 0 | 0 | 0 | 0 | 0 |
| 1.1.2.ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.1.3.ieņēmumu no nodevas daļa, kas netiek novirzīta Patentu valdes izdevumu segšanai. | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | . |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Solidaritātes nodokļa ietekme uz budžetu atspoguļota likumprojekta “Solidaritātes nodokļa likums” sākotnējās ietekmes novērtējuma ziņojuma (anotācijas ) III sadaļā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Likumprojekts tiek virzīts vienlaikus ar likumprojektu:Solidaritātes nodokļa likums;Grozījumi likumā “Par iedzīvotāju ienākuma nodokli”; Grozījumi likumā “Par valsts sociālo apdrošināšanu”. Minētie likumprojekti virzāmi pieņemšanai vienotā paketē.Pēc likumprojekta “Solidaritātes nodokļa likums” pieņemšanas saskaņā ar Ministru kabinetam doto pilnvarojumu jāizstrādā noteikumu projekti:* lai noteiktu kārtību, kādā Valsts sociālās apdrošināšanas aģentūra veido solidaritātes nodokļa maksātāju uzskaiti;
* lai noteiktu kārtību un termiņus, kādā solidaritātes nodoklis tiek ieskaitīts valsts pamatbudžeta kontā.
 |
| 2. | Atbildīgā institūcija | Finanšu ministrija ir atbildīga par likumprojektu “Solidaritātes nodokļa likums”” un “Grozījumi likumā “Par iedzīvotāju ienākuma nodokli”” izstrādi.Labklājības ministrija ir atbildīga par likumprojekta “Grozījumi likumā “Par valsts sociālo apdrošināšanu”” un Ministru kabineta noteikumu projektu izstrādi. |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nodokļa būtība prezentēta tikšanās laikā uzņēmēju un darba ņēmēju (arodbiedrību) organizācijām, izplatīta informācija masu mēdijiem, ir tikušas sagatavotas preses relīzes un ievietotas Finanšu ministrijas mājaslapā, sagatavota infografika par nodokļa būtību un paredzamo maksātāju loku. |
| 2. | Sabiedrības līdzdalība projekta izstrādē | Nolūku ieviest solidaritātes nodokli valdības pārstāvji prezentēja Nacionālās trīspusējās sadarbības padomē un tās Budžeta un nodokļu politikas apakšpadomē, kad tika apspriesti jautājumi par fiskālo telpu valsts budžeta 2016.gadam izstrādes sakarā. Par to tika diskutēts Tautsaimniecības padomē, kurā ir pārstāvēts plašs uzņēmējdarbības nozaru spektrs (pārtikas ražošana, būvniecība, informātika, kokrūpniecība, tirdzniecība, mašīnbūve un metālapstrāde u.c.), kā arī Latvijas tirdzniecības un rūpniecības kamerā un Latvijas Pašvaldību savienībā.Finanšu ministrijas mājaslapā ir publicēta preses relīze par nodokļa būtību un infografika, kas vizuāli atspoguļo provizorisko nodokļa maksātāju loku un nodokļa bāzi. Preses relīze ir izplatīta arī visiem masu mēdijiem. |
| 3. | Sabiedrības līdzdalības rezultāti | Sociālajiem partneriem ir noraidoša attieksme pret izvēlēto mehānismu darbaspēka nodokļu regresivitātes mazināšanai. Partneri un uzņēmēju organizācijas iestājas par konsekventu iedzīvotāju ienākuma nodokļa likmes samazināšanu par vienu procentpunktu 2016.gadā un par iedzīvotāju ienākuma nodokļa atvieglojumu par apgādājamiem bērniem, īpaši ģimenēs, kur ir vairāk nekā divi bērni, palielināšanu.Latvijas Pašvaldību savienība pauž atbalstu iedzīvotāju ienākuma nodokļa progresīvo likmju ieviešanai vai neapliekamo minimumu izmantošanai progresivitātes palielināšanai, pie nosacījuma, ka izmaiņām nav negatīva ietekmi uz pašvaldību budžetiem. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts sociālās apdrošināšanas aģentūra, Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts sociālās apdrošināšanas aģentūrai būs veicama jauna funkcija – solidaritātes nodokļa administrēšana. Proti, pēc tam, kad tā būs konstatējusi, ka sociāli apdrošināmas personas iemaksu alga no gada sākuma ir sasniegusi saskaņā ar likumu “Par sociālo apdrošināšanu” noteikto maksimālo apmēru, tā katru mēnesi no identificētās personas iemaksu algas, kas pārsniedz minēto apmēru, noteiks valsts pamatbudžetā ieskaitāmo solidaritātes nodokļa lielumu un ieskaitīs to valsts pamatbudžetā. Administrēšana ietver arī nodokļa un nodokļa maksātāju uzskaiti, un atbilstoša reģistra izveidi un tā uzturēšanu.Jaunas institūcijas izveidot nav nepieciešams.Nav plānota esošu institūciju likvidācija vai reorganizācija.Jaunā funkcija tiks īstenota, izmantojot esošos pārvaldes resursus. |
| 3. | Cita informācija | Jāstājas spēkā vienlaicīgi ar Solidaritātes nodokļa likumu. |

Anotācijas V sadaļa – projekts šo jomu neskar.

Finanšu ministrs J.Reirs

11.09.2015 11:57

1120

I.Vanaga

Finanšu ministrijas

Nodokļu administrēšanas un grāmatvedības politikas departamenta

Nodokļu administrēšanas politikas nodaļas vecākā referente

tālr. 67083901,fakss 67095497

inese.vanaga@fm.gov.lv